
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 159  
                                                           din 29 noiembrie 2024
        privind rectificarea bugetului de venituri și cheltuieli 

       al S.C. Apă Termic Transport S.A. pe anul 2024
Consiliul Local al Municipiului Sighișoara, întrunit în ședință extraordinară,
Luând act de proiectul de hotărâre, înregistrat cu nr. 33.479/22.10.2024 și la Consiliul Local Sighișoara cu nr. 35.873/12.11.2024, de referatul de aprobare, înregistrat cu nr. 33.477/22.10.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Hotărârii Consiliului Local Sighișoara nr. 9/1998 privind înființarea S.C. Apă Termic Transport S.A.;

Ținând cont de solicitarea S.C. Apă Termic Transport S.A. cu nr. 2.128/22.10.2024, înregistrată la Municipiul Sighișoara cu nr. 33.474/22.10.2024, cu privire la aprobarea rectificării bugetului de venituri și cheltuieli al societății pe anul 2024; 

Având în vedere prevederile Legii nr. 273/2006 privind finanțele publice locale, cu modificările și completările ulterioare și cele ale Ordonanței Guvernului nr. 26/2013 privind întărirea disciplinei financiare la nivelul unor operatori economici la care statul sau unitățile administrativ - teritoriale sunt acționari unici ori majoritari sau dețin direct ori indirect o participație majoritară, cu modificările și completările ulterioare;

Având în vedere prevederile Legii nr. 31/1990 privind societățile, republicată, cu modificările și completările ulterioare;
Având în vedere prevederile Ordonanței de Urgență a Guvernului nr. 109/2011 privind guvernanţa corporativă a întreprinderilor publice, cu modificările și completările ulterioare; 

Având în vedere prevederile Ordinului Ministrului Finantelor Publice nr. 3.818/2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia, publicat în Monitorul Oficial al României, Partea I, nr. 14 din 10 ianuarie 2020;

Ținând cont de prevederile Hotărârii Consiliului Local Sighișoara nr. 29/18.03.2024 privind aprobarea bugetului de venituri și cheltuieli al S.C. Apă Termic Transport S.A. pe anul 2024 și de prevederile Hotărârii Consiliului Local Sighișoara nr. 103/31.07.2024 privind rectificarea bugetului de venituri și cheltuieli al S.C. Apă Termic Transport S.A. pe anul 2024;
Văzând Raportul Controlorilor Financiari de Gestiune din cadrul S.C. Apă Termic Transport S.A. cu nr. 2.103/17.10.2024 privind respectarea prevederilor legale în fundamentarea bugetului de venituri şi cheltuieli rectificat al S.C. Apă Termic Transport S.A. Sighișoara pe anul 2024;

Ținând cont de Hotărârea Adunării Generale a Acționarilor nr. 7/25.10.2024 privind rectificarea bugetului de venituri și cheltuieli al S.C. Apă Termic Transport S.A. pe anul 2024;
Având în vedere Raportul de specialitate al S.C. Apă Termic Transport S.A. cu nr. 2.104/17.10.2024, înregistrat la Municipiul Sighișoara cu nr. 33.478/22.10.2024, prin care se fundamentează și se propune spre aprobare rectificarea bugetului de venituri și cheltuieli al societății pe anul 2024;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. “b”, alin. (4) lit. ”a”, alin. (14), art. 139 alin. (1) și alin. (3) lit. “a“ şi a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ș T E:

Art. 1.
Se aprobă rectificarea bugetului de venituri și cheltuieli pe anul 2024 al S.C. Apă Termic Transport S.A., elaborat în baza Ordinului Ministrului Finanțelor Publice nr. 3.818/2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia, publicat în Monitorul Oficial al României, Partea I, nr. 14 din 10 ianuarie 2020, astfel:

· un nivel rectificat al veniturilor totale de 12.286,01 mii lei față de 12.753,99 mii lei în bugetul rectificat al anului 2024, respectiv o reducere cu 3,67%;
· un nivel rectificat al cheltuielilor totale de 12.208,29 mii lei față de 12.680,54 mii lei în bugetul rectificat al anului 2024, respectiv o reducere cu 3,72%;
· un profit brut rectificat pentru anul 2024, de 77,72 mii lei, potrivit anexei nr. I, care face parte 
integrantă din prezenta hotărâre.

Art. 2.
Se aprobă indicatorii de performanță conform contractului de mandat al membrilor  Consiliului de Administrație și a directorului general al societății Apă Termic Transport S.A., potrivit anexei nr. II, care face parte integrantă din prezenta hotărâre.

Art. 3. Cu ducerea la îndeplinire a prevederilor prezentei hotărâri se încredinţează directorul general al S.C. Apă Termic Transport S.A., doamna Muntean Doralina și Consiliul de Administrație al societății.
Art. 4. Prin grija Secretarului General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.                     
PREŞEDINTE DE ŞEDINŢĂ,
  

              Gall Ernő

                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu 18 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Secretar General;

  1 ex. Compartimentul Buget, Contabilitate, Salarizare – Direcția Economică;

  2 ex. S.C. Apă Termic Transport S.A.

  8 ex.  

  B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 159/29.11.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


